Formular nr. 9
PROPUNERE TEHNICĂ
Note importante:
Informațiile prezentate de către Ofertanți în acest formular reprezintă fundament pentru:
a) evaluarea Propunerii Tehnice prin raportare la cerințele minime din Caietul de Sarcini pentru achiziția de lucrări,
b) aplicarea criteriului de atribuire stabilit prin Documentația de Atribuire.
Toate informațiile solicitate în cele ce urmează reprezintă elemente cheie obligatorii ale Propunerii Tehnice și trebuie prezentate și descrise de către Ofertant la un nivel de detaliere corespunzător.
Se vor avea în vedere prevederile din secțiunea IV.4.1. a Fișei de Date privind modul de prezentare a propunerii tehnice.
Metodologia pentru execuția lucrărilor și graficul general de realizare a lucrărilor sunt componente cheie ale Propunerii Tehnice.
Simpla copiere a cerințelor din Caietul de Sarcini nu este considerată drept răspuns la cerințele Autorității Contractante. Ofertatii pot insa prelua prin copiere (daca va fi cazul) anumite aspecte tehnice din cadrul documentatiei de atribuire si introducerea acestora in cadrul propunerilor tehnice, ceea ce va insemna insusirea acestor informatii de catre ofertanti.
Informații privind completarea Formularului:
1.	Documentele care compun Propunerea Tehnică trebuie prezentate ȋntr-un format care să permită evaluarea acestora. Acestea pot fi prezentate fie scanate, fie exportate in format electronic (pdf, word, xls, etc) semnate in mod obligatoriu cu semnatura electronica extinsa conform prevederilor legale, inainte de a fi incarcate in SEAP. Ofertantii isi vor asuma pe deplin informatiile prezentate, fiind aplicabile legile civile si penale in vigoare privind prezentarea de documente sub semnatura privata. In cazul in care vor exista suspiciuni privind veridicitatea documentelor prezentate, comisia de evaluare isi rezerva dreptul de a verifica informatiile prezentate din terte surse precum si dreptul de a solicita orice clarificare considera necesara in vederea stabilirii situatiei de fapt a documentelor/informatiilor prezentate.
[bookmark: _Hlk234581542]2.	Ofertantul are obligația de a întocmi un Opis al documentelor incluse în Propunerea Tehnică, complementar la Cuprinsul formularului de mai jos, acesta din urmă fiind bazat doar pe conținutul documentului. Cuprinsul formularului va fi actualizat. Ofertantii nu sunt obligati sa respecte conditiile de forma ale formularului de propunere tehnica putand prezenta informatiile si in alta forma (textual, tabelar, etc), insa sunt obligati sa prezinte toate informatiile solicitate, identificate concret si cronologic in Opis.
3.	Ofertanții pot modifica modul de prezentare al Formularului dar fără a afecta modul (ordinea) de prezentare a principalelor capitole ale Propunerii Tehnice. Informatiile pot fi structurate si altfel de catre ofertanti, cu respectarea obligatorie a ordinii de prezentare a informatiilor, asa cum se regasesc acestea in formular, insotite in mod obligatoriu de un opis.
4.	Toate informatiile solicitate in cadrul acestui formular vor fi depuse in mod obligatoriu de ofertanti, sub sanctiunea excluderii din procedura. Se vor respecta in mod obligatoriu conditiile de forma si de fond impuse prin acest formular.

1.	Rezumat 
Rezumatul trebuie să fie de maximum 4 (patru) pagini (recomandat) și trebuie:
i. să includă elementele esențiale ale Propunerii Tehnice – acestea trebuie identificate ca atare în conținutul Propunerii Tehnice prezentate – în special, acolo unde criteriul de atribuire este altul decât prețul cel mai scăzut;
ii. să evidențieze avantajele competitive ale Propunerii Tehnice, așa cum sunt acestea identificate de Ofertantul ce întocmește această Propunere Tehnică și cu luarea în considerare a cerințelor identificate de Autoritatea Contractantă în Caietul de sarcini pentru achiziția de lucrări; 
Rezumatul nu trebuie utilizat pentru a transmite suplimentar informații ce nu se regăsesc în conținutul Propunerii Tehnice și nici pentru a atribui informațiilor din Propunerea Tehnică un alt sens decât cel care reiese din includerea informației respective în conținutul Propunerii Tehnice.  

2.	Metodologia de executare a lucrărilor 
În acest capitol al Propunerii Tehnice Ofertantul trebuie să documenteze metodologia de execuție a lucrărilor, prin raportare la informații tehnice complete privind viitoarea lucrare și la cerințele tehnice, economice și tehnologice ale beneficiarului. 
Ofertantul va prezenta procedurile tehnice de execuție care sa acopere toata plaja de lucrări/operațiuni necesare in execuția contractului, pe obiecte, pentru toate categoriile de lucrări ce se vor executa, care vor trebui sa fie adaptate exact la cerințele din PT, nefiind acceptate proceduri/instrucțiuni de execuție cu caracter general sau neaplicabile prezentei investitii, și vor trebui sa cuprindă la nivel minimal:
a) descrierea completa a metodelor pe care ofertantul va intenționa sa le utilizeze in cadrul execuției lucrărilor;
b) resursele umane, materiale si utilaje de construcții alocate fiecărei activități procedurale;
c) descrierea completa a tehnologiei propuse pentru soluțiile propuse;
d) anexe ale procedurii respective, pentru produsele si materialele folosite vor fi prezentate: locul de unde vor fi aprovizionate (proveniență, producătorul/furnizor).
Vor fi prezentate informatii cu privire la: 
i. lucrări pregătitoare, descriere detaliata a organizarii de santier, prezentarea unei planse corelata cu restul informatiilor referitoare la organizarea de santier
ii. obținere autorizații / permise de lucru / acces pentru executarea lucrărilor (unde este cazul)
iii. pregătirea amplasamentului 
iv. pregătirea șantierului
v. activități de punere în operă a documentației tehnice controlul calității lucrărilor executate
vi. activități legate de recepția la terminarea lucrărilor
vii. activități legate de recepția finală la expirarea perioadei de garanție de bună execuție
viii. managementul schimbărilor cantitative sau calitative în timpul execuției lucrărilor
ix. impactul asupra comunității locale / măsuri pentru dezvoltarea comunității locale în arealul geografic / regiunea în care se desfășoară lucrările
x. se va prezenta planul privind managementul traficului aplicat la lucrare prin prezentare de metode, trasee alternative, alocari de personal si resurse in vederea intreprinderii acestei activitati.

3.	Planul de management al calității în cadrul Contractului
În acest capitol, Ofertantul trebuie să prezinte informații despre modalitatea în care acesta asigură nivelul de calitate corespunzător cerințelor fundamentale ale construcțiilor prin prezentarea sistemului de management al calității conceput pentru realizarea lucrărilor în cadrul acestui contract.
Ofertantul trebuie să prezinte modalitatea în care intenționează să controleze calitatea în toate stadiile punerii în operă a documentației (și nu doar prin raportare la fazele determinante) și să prezinte modalitatea în care asigură monitorizarea și trasabilitatea înregistrărilor privind calitatea. 
Planul calității pentru execuția lucrărilor ofertate care concretizează sistemul de asigurare a calității la particularitățile lucrării ce fac obiectul ofertei. Se va prezenta sistemul calitatii aplicat la lucrare, precum si gradul de acoperire a cerințelor de calitate prin procedurile tehnice de execuție care urmează sa fie aplicate si planul efectiv de control propus. Se solicita prezentarea listei cuprinzând procedurile tehnice de execuție a activităților precum si descrierea lor numai pentru categoriile de lucrări necesare la realizarea integrala a obiectelor/investiției. Procedurile tehnice de executie care vor fi prezentate de ofertanti si sunt neaplicabile prezentei proceduri vor duce la neconformitate ofertei depuse. 
Acoperirea în integralitate a categoriilor / tipurilor de lucrări prin proceduri tehnice de execuție care includ în conținutul acestora si planuri de control, verificări si încercări pentru materialele puse în opera, masuri de supraveghere, monitorizare si verificare a execuției lucrărilor în sine, constituie un avantaj pentru autoritatea contractanta. Se solicita minim prezentarea urmatoarelor informatii:   
a) Descrierea cronologica a procedurilor tehnice de execuție pentru toate categoriile de lucrări necesare la realizarea integrala a obiectelor/investiției.  Nu se accepta prezentarea incompleta a procedurilor tehnice de executie sau prezentarea de proceduri tehnice de executie care nu au legatura cu prezentul contract.
b) Planul de asigurare al calității, descrierea sistemului calității aplicat la lucrare.  
c) Planul control calitate verificări si încercări pentru toate categoriile de lucrări necesare la realizarea integrala a obiectelor/investiției. Se va prezenta in mod obligatoriu lista si descrierea procedurilor de sistem implementate in cadrul organizatiei operatorului economic prin sistemul de management al calitatii insusita de ofertant si furnizorul de servicii. 
d) Modalitatea de asigurare a accesului la echipamentele/laboratoarele in vederea verificării nivelului de calitate corespunzător cerințelor fundamentale aplicabile lucrărilor cuprinse in obiectul contractului, in conformitate cu prevederile Legii 10/1995 si a altor legi incidente.  
e) Conceptul ofertantului privind testarea lucrărilor efectuate, respectiv PCCVI privind toate lucrarile care se propun a fi executate.  
Prezentarea unui plan al calității general, fără particularizarea la proiectul în cauza, va conduce la declararea ofertei ca neconforma.   


4.	Grafic general de realizare a investiției publice (fizic) 
Nota: graficul valoric sau orice alte informatii care contin valori/preturi vor fi prezentate in cadrul propunerii financiare.
[În acest capitol, Ofertantul trebuie să prezinte graficul general de realizare a investiției publice (fizic). Acesta trebuie să fie în concordanță cu metodologia de execuție a lucrărilor si durata de finalizare a activităților în Contract.]
Ofertantul va prezenta cel puțin:
•	Graficul activităților - anexat Propunerii Tehnice - care va fi realizat în format Gantt. Graficul va include toate informațiile solicitate în cele ce urmează. 
Notă: Se acceptă și prezentarea mai multor grafice și/ sau formate diferite (de exemplu: unul care prezintă activitățile, respectiv unul care prezintă resursele) cu condiția ca acestea să conțină elemente comune astfel încât să poată fi analizate simultan.
Notă: Ofertantul trebuie sa mentioneze in cadrul propunerii tehnice si perioada de mobilizare. Perioada de mobilizare este perioada de timp cuprinsa intre data primirii ordinului de incepere a lucrarilor si data inceperii executiei propriu zise. Perioada de mobilizare se exprima in zile calendaristice. Perioada de mobilizare este inclusa in durata de executie a lucrarilor si trebuie evidentiata in graficul fizic de realizare a investitiei
•	în partea narativă a Propunerii Tehnice, Ofertantul va prezenta informațiile care au stat la baza elaborării Graficului, o legenda care va descrie prescurtarile si/sau abrevierile utilizate, principalele etape de execuție a Lucrărilor, activitățile principale cu succesiunea și inter-relaționarea lor, corelarea cu metodologia de execuție propusă, resursele necesare activităților (personal, utilaje, materiale), punctele de reper relevante (jaloanele), prezentarea si analiza drumului critic. 
Cel puțin următoarele informații trebuie prezentate în mod adecvat în Graficul general de realizare a investiției publice:
a) Denumirea lucrărilor;
b) Activitățile principale și subactivitățile acestora;
c) Evidențierea constrângerilor pentru derularea activităților/lucrărilor într-o succesiune logică și cronologică, inclusiv prin identificarea drumului critic aferent realizării obiectivului de investiții/construcției din Contract;
d) Durata/succesiunea activităților și inter-relaționarea lor;
e) Secventierea, derularea în timp si durata testelor, cu evidențierea clara a activităților incluse în procesele de asigurare, respectiv de control al calității, conform legislației specifice corespunzătoare obiectului contractului;
f) Punctele cheie de control evidentiate in cadrul graficului (jaloane);
g) Drumul critic și activitățile incluse în acesta;
h) Resursele alocate activităților, incluzând necesarul de personal pe categorii precum și numărul de utilaje si materialele necesare pentru realizarea fiecărei etape principale de lucrări;
i) Rezervele de timp pentru situații neprevăzute;
j) Perioadele cu restricții în execuția unor activități conform normativ C16-84;
k) Orice alte informații considerate relevante în acest scop.
Graficul general de realizare a investiției publice (fizic) propus trebuie să conțină resursele planificate pentru realizarea activităților și trebuie:
a) să aibă corespondent în informațiile incluse în Caietul de Sarcini, atât la nivelul pieselor scrise cât și la nivelul pieselor desenate;
b) să demonstreze:
· înțelegerea cerințelor Caietului de Sarcini;
· abilitatea de a transpune informațiile din piesele scrise și piesele desenate într-un Grafic general de realizare a investiției publice (fizic)  fezabil, de așa manieră încât să se asigure finalizarea lucrărilor în termenul specificat în Caietul de Sarcini;
c) să fie realizat utilizând un software de planificare a timpului care sa poata fi urmarit in implementarea proiectului; 
d) să utilizeze o scală de planificare a duratei/duratelor activității/activităților (calendar lunar/ săptămânal);
e) să permită corelarea informațiilor incluse în graficul general de realizare a investiției publice (fizic)  cu informațiile din Propunerea Financiară (fluxul de numerar, pentru aceeași unitate de planificare) 

Graficul fizic de execuție a lucrărilor (Gantt) va fi centralizat pe întreaga investiție. Acesta va fi elaborat pe luni, cu cuprinderea/ evidențierea tuturor activităților de proiectare si execuție iar pentru execuție graficul se va întocmi cu cuprinderea tuturor obiectelor și categoriilor de lucrări care sunt descrise in documentatia tehnica de atribuire. 
De asemenea se va tine cont de prezentarea acestuia pe obiecte, asa cum au fost acestea definite in documentatia tehnica (strazi, locatii, categorii principale de lucrari etc). Acesta va fi elaborat pe săptămâni, cu cuprinderea in cadrul fiecărui obiect a categoriilor de lucrări, a principalelor lucrări aferente fiecărei categorii de lucrări, respectiv cu cuprinderea principalelor cantități de resurse necesare (materiale, umane, utilaje, de transport). In grafic vor fi prezentate obiectele si devizele pe obiect. Obiectele si categoriile de lucrări sunt cele descrise in Memoriile tehnice din cadrul documentatiei tehnice de atribuire.
Ofertantul va include, de asemenea, planuri si diagrame care sa surprindă viziunea sa privind etapele de derulare ale lucrărilor (fazele determinante).
Graficul general propus de realizare a investiției publice, va mai conține minim următoarele documente / informații:
- Structura WBS (Work Breakdown Structure) – Structura De Dezvoltare Ierarhica privind activitățile proiectului, prezentata la nivel de categorie de lucrari, asa cum au fost prezentate in PT.   
- Graficul Gantt al lucrării, realizat in baza structurii WBS, cu evidențierea relației dintre activitățile proiectului. Pe activitățile proiectului privind execuția lucrărilor, din Graficul Gantt se vor evidenția: cantitățile de lucrări/echipamente cu unitatea de măsura pentru cantitatea de lucrări prevăzută precum si cantitatea de manopera alocata pe fiecare activitate.  
- Prezentarea drumului critic al proiectului, in baza graficului Gantt. Drumul critic se va prezenta ca o diagrama separată in concordanță cu graficul Gantt, care să conțină doar activitățile care fac parte din drumul critic al proiectului.
- Prezentarea diagramei PERT a proiectului, in baza graficului Gantt. Diagrama Pert va trebui sa prezinte pentru fiecare activitate următoarele informații: cel mai devreme moment de start, cel mai târziu moment de start, cel mai devreme moment de finalizare, cel mai târziu moment de finalizare, durata activității si marja. Eșalonarea diagramei Pert se va realiza la nivel de zile ( ziua 1=1, ziua 2=2, ziua 3=3....... ziua n=n). De asemenea durata și marja se vor exprima in zile (calendaristice sau lucrătoare).
- Prezentarea alocării de resurse (material, manopera, utilaj, transport) pe fiecare categorie de lucrari propusa. 
Toate diagramele solicitate, vor purta denumirile menționate in descrierea acestora la punctele mai sus menționate și o legenda a diagramei, iar in opisul care va însoți oferta tehnica se va menționa in clar pagina/paginile la care se regăsește fiecare diagrama solicitata. 
- Denumirea activităților și subactivităților aferente, durata acestora, cu evidențierea punctelor cheie (jaloanele) în execuția contractului.
Se va prezenta un tabel in care trebuie incluse următoarele ,,resursa aprovizionata’’, ,,distanta de transport’’, ,,numărul de mijloace de transport alocate/zi’’, ,,numărul de curse auto/zi’’, ,,timp alocat/cursa transport încărcat si descărcat’’).  

5.	Personalul propus și managementul contractului pentru execuția lucrărilor
În acest capitol Ofertantul trebuie să prezinte:
1) Organigrama echipei – prezentând structura echipei propuse pentru managementul contractului, cu evidențierea rolurilor în cadrul echipei;
2) Modalitatea de poziționare și integrare a echipei responsabile pentru implementarea Contractului în structura organizațională permanentă a Ofertantului;
3) Instrumentele/metodele de coordonare a activității între membrii echipei care gestionează realizarea lucrării;
4) Ofertantul va prezenta o organigramă cuprinzătoare care să identifice în mod clar tot personalul și echipamentele pe care acesta intenționează să le utilizeze la realizarea lucrărilor. Organigrama va include și o descriere a rolurilor și responsabilităților personalului și liniile de comunicare dintre membrii echipei;
5) Modalitatea de asigurare a accesului la specialiștii necesari și obligatorii în vederea verificării nivelului de calitate corespunzător cernitelor fundamentale aplicabile lucrărilor cuprinse în obiectul contractului, în conformitate cu prevederile Legii 10/1995 și a altor legi incidente.

a)	Structura echipei propuse pentru managementul contractului, cu prezentarea organigramei personalului de specialitate atestat propus și a informațiilor relevante pentru personalul propus și documente suport pentru demonstrarea calificărilor educaționale și profesionale, a abilităților, a experienței solicitate; Prin specialişti atestați se înțeleg acei specialişti obligatorii pentru executarea lucrärilor si care au nevoie de atestate speciale raportate la specificul investitiei. Pe lângä specialiștii atestați vor fi prezentate documente relevante pentru personalul cheie, respectiv:
[bookmark: _Hlk234849117]- Manager de proiect (Cod COR 242101), inginer CFDP - Documente de prezentat: CV actualizat si semnat olograf, diploma de studii ca manager de proiect, diploma de studii superioare inginer CFDP, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante). Managerul de proiect propus trebuie sa aiba experienta profesionala in domeniu, respectiv sa fi fost implicat ca manager de proiect in cel putin un contract de executie lucrari avand ca obiect lucrări de construire si/sau reabilitare si/sau modernizare si/sau extindere drumuri.
[bookmark: _Hlk234849135]- Șef de șantier cu pregatire in domeniul constructiilor de drumuri (inginer CFDP) - Documente de prezentat: CV actualizat si semnat olograf, diploma de studii superioare inginer CFDP, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante) şi decizie de numire de catre conducatorul societatii. Seful de santier propus propus trebuie sa aiba studii superioare si experienta profesionala in domeniu, respectiv sa fi fost implicat ca sef de santier in cel putin un contract de executie lucrari avand ca obiect lucrări de construire si/sau reabilitare si/sau modernizare si/sau extindere drumuri.
[bookmark: _Hlk234849149]- Responsabil tehnic cu execuția (RTE) - Documente de prezentat: Responsabil tehnic cu executia (RTE), specializarile acestuia (acestora) fiind determitate in functie de specializarile necesare conform documentatiei tehnice de atribuire. Se vor prezenta in mod obligatoriu RTE specializati pentru toate categoriile de lucrari unde sunt necesare astfel de autorizari, conform PT anexat documentatiei, a avizelor si autorizatiilor si a lucrarilor ce trebuie executate. Acestia vor fi propusi de ofertanti in conformitate cu legislatia in vigoare. Se vor obligatoriu prezenta RTE pentru domeniile: 2.1. Autorizația și legitimația RTE vizate la zi, documente privind raportul juridic dintre ofertant şi specialist (CIM/extras Revisal/declaratie disponibilitate etc sau orice alte documente relevante), CV actualizat si semnat olograf, diploma de studii.
[bookmark: _Hlk234849162]- Manager al sistemelor de management al calitatii - Cod COR 242114, Reprezentant al Antreprenorului - CV actualizat si semnat olograf, diplomä de studii ca manager al sistemelor de management al calitatii, diploma de studii superioare, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante). Managerul propus trebuie sa aiba experienta profesionala in domeniu, respectiv sa fi fost implicat ca manager al sistemelelor de calitate in cel putin un contract executie lucrari avand ca obiect lucrări de construire si/sau reabilitare si/sau modernizare si/sau extindere drumuri.
[bookmark: _Hlk234849170]- Responsabil de mediu - Cod COR 325710, CV actualizat si semnat olograf, diploma de studii, decizie de numire în functia de responsabil de mediu, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante). Specialistul propus trebuie sa aiba experienta profesionala in domeniu, respectiv sa fi fost implicat ca responsabil de mediu in cel putin un contract de executie lucrari de constructii, indiferent de natura lucrarilor (civile, industriale, hidrotehnice, drumuri, etc).
[bookmark: _Hlk234849179]- Topograf autorizat ANCPI cat. D - CV actualizat si semnat olograf, diploma de studii, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante); Inginerul propus trebuie sa aiba experienta profesionala in domeniu, respectiv sa fi fost implicat ca topograf pentru specialitatea specifica investitiei,  in cel putin un contract de executie /proiectare si executie lucrari avand ca obiect lucrări de construire si/sau reabilitare si/sau modernizare si/sau extindere drumuri. 
[bookmark: _Hlk234849189]- Responsabil privind managementul deseurilor - Cod COR 325713 - CV actualizat si semnat olograf, diploma de studii superioare, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante); Specialistul propus trebuie sa aiba experienta profesionala in domeniu, respectiv sa fi fost implicat ca responsabil privind managementul deseurilor, in cel putin un contract de executie lucrari de constructii, indiferent de natura lucrarilor (civile, industriale, hidrotehnice, drumuri, etc).
[bookmark: _Hlk234849199]- Specialist in domeniul calitatii - Cod COR 214129 - CV actualizat si semnat olograf, diploma de studii superioare, diploma de studii/certificat de absolvire/certificat de competențe profesionale/atestat sau document echivalent care atesta pregatirea pentru specialist in domeniul calitatii, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante), decizie de numire în functie.
[bookmark: _Hlk234849206]- Manager al sistemului de management al riscului - Cod COR 325708 - CV actualizat si semnat olograf, diploma de studii superioare, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante); Specialistul propus trebuie sa aiba experienta profesionala in domeniu, respectiv sa fi fost implicat ca manager/responsabil privind managementul riscului,  in cel putin un contract de executie lucrari de constructii, indiferent de natura lucrarilor (civile, industriale, hidrotehnice, drumuri, etc).
[bookmark: _Hlk234849215]- Coordonator SSM nivel superior - Cod COR 325723 - CV actualizat si semnat olograf, diploma de studii superioare, documente privind raportul juridic dintre ofertant şi specialist (CIM/extras Revisal/declaratie disponibilitatc etc sau orice alte documente relevante), certificat/diploma absolvire curs coordonator SSM nivel superior.
*** IMPORTANT: Neprezentarea unuia din specialistii solicitati duce la neconformitatea ofertei.
	Nume și Prenume
	Rolul propus în cadrul echipei de gestionare a lucrărilor
	Activitățile pe care le realizează
	Organizația permanentă – operatorul economic de care aparține persoana propusa

	[introduceți numele și prenumele]
	[introduceți poziția  pentru care este propus]
	[descrieți activitățile din cadrul Contractului la realizarea cărora participă]	
	[introduceți operatorul economic de care aparține personalul propus]



Nota: La stabilirea numarului de personal se va lua in calcul ziua de munca de 8 ore pentru o persoana, cinci zile/saptamana. Orice modificare a acestor cerinte trebuie sa se regaseasca in graficul fizic si justificata in totalul cheltuielilor cu manopera. In cazul in care numarul de personal muncitor necesar pentru indeplinirea contractului in termenul propus depaseste numarul de angajati ai ofertantului, acesta trebuie sa prezinte o declaratie pe propria raspundere din care sa rezulte ca va completa efectivul de personal necesar realizarii lucrarilor ce fac obiectul contractului in termenul de executie propus.
b)	Abordarea pentru organizarea și gestionarea activităților în cadrul Contractului, în cazul unei asocierii (dacă Ofertantul este o asociere), detaliind responsabilitățile si resursele membrilor grupului raportate la activitatile pe care urmeaza sa le desfasoare fiecare dintre aceștia. Activitățile desfășurate de asociati  trebuie sa fie separabile fizic si evidențiate grafic conform acordurilor de asociere.
[includeți aici informații despre modalitatea de alocare și coordonare a resurselor stabilite prin intermediul metodologiei de execuție și a activităților în cadrul Contractului]
c)	Abordarea pentru managementul activității subcontractanților în cadrul activităților din Contract și următoarele informații (în cazul în care Ofertantul va utiliza subcontractanți pentru anumite activități din Contract); Activitățile desfășurate de subcontractanti trebuie sa fie separabile fizic si evidențiate grafic conform acordurilor de subcontractare:
· identificarea lucrărilor realizate de subcontractanți 
· modalitatea în care se va asigura coordonarea activităților subcontractorilor
· modalitatea de efectuare a plăților către subcontractanți în cadrul Contractului
· informații referitoare la opțiunea de plată directă în raport cu prevederile art. 218 și următoarele din Legea 98/2016.
d)	Abordarea și metodologia propusă pentru gestionarea relației cu Autoritatea Contractantă, prin raportare la informațiile furnizate și cerințele cuprinse în Caietul de Sarcini, respectiv:
· Prezentarea metodelor și a planurilor de management utilizate pentru planificarea și monitorizarea derulării activităților din Contract, pentru planificarea și monitorizarea costurilor în cadrul Contractului, pentru planificarea și monitorizarea relațiilor cu factorii interesați identificați ca fiind relevanți în cadrul Caietului de Sarcini;
· Descrierea modului de realizare a comunicării cu Autoritatea Contractantă pe durata derulării Contractului.
e)	Abordarea propusă pentru managementul riscurilor în cadrul Contractului, cu luarea în considerare a cerințelor incluse în documentatia tehnica. Se va depune un plan de management al riscurilor care va cuprinde cel putin: Riscurile identificate de Ofertant pe baza informațiilor incluse în documentatia tehnica de atribuire, Măsurile propuse de către Ofertant ca parte a strategiei de risc (prevenirea/atenuarea/eliminarea riscurilor identificate) precum si Activitatea din graficul general de realizare a investiției publice care include măsurile respective.
f)	Strategia utilizata de Ofertant pentru prevenirea conflictului de interese, prin raportare la clauzele contractuale incluse în acest sens în Documentația de atribuire
Includeți aici informații despre strategia implementată pentru obținerea asigurării că în Contractul ce rezultă din această procedură apariția și materializarea conflictului de interese este prevenit. 
g)	Prezentarea strategiei anti-corupție ce va fi implementată de Ofertant pentru prevenirea corupției 
[includeți aici informații despre strategia implementată pentru obținerea asigurării că în Contractul ce rezultă din această procedură se stabilește un flux al informațiilor și a plăților primite de Contractant pentru evitarea potențialelor situații privind corupția. Nu includeți aici politica, procedurile sau sistemul de management pentru anticorupție la nivel de operator economic ci precizați expres cum este obținută asigurarea că strategia anticorupție pentru și în legătură cu Contractul ce rezultă din această procedură este implementată]
h)	Prezentarea modului de realizare a înregistrărilor pentru activitățile, deciziile și fluxul informațional și financiar în legătură cu acest Contract, astfel încât să se asigure trasabilitatea deciziilor în cazul în care acest Contract este supus verificărilor de terță parte 
[includeți aici informații despre modalitatea de realizare a înregistrărilor și modalitatea de arhivare a informațiilor, accesul la informații arhivate prin raportare la cerințele incluse în Contract. 
i)	Prezentarea modului de realizare a comunicării dintre Ofertant și terț/terți susținători în legătură cu  executarea Contractului 
[În situația în care este aplicabil, includeți aici informații despre modalitatea de realizare a comunicării cu terțul/terții susținători în ceea ce privește monitorizarea performanței în cadrul contractului și în special în situația în care riscul de dificultăți în implementarea contractului se materializează (chiar daca acest risc este considerat ipotetic de către Ofertant). 

6.	Infrastructura care va fi utilizată în realizarea activităților în cadrul Contractului
Prezentarea infrastructurii pe care Ofertantul o va utiliza efectiv în desfășurarea activităților în cadrul Contractului si modalitatea concreta de acces la aceasta.  Se vor include aici informații despre  echipamente, utilaje în cazul în care este aplicabil, care se utilizează efectiv în execuția lucrărilor incluse în documentatia tehnica (PT), precum si modalitatea concreta de acces la aceste utilaje/echipamente, asa cum este descrisa mai jos. Ofertantul va face dovada detinerii sub orice forma (proprietate/contract sau precontract de inchiriere/comodat/leasing/contract sau precontract de furnizare de servicii/angajament de punere la dispozitie) cel putin a urmatoarelor instalatii necesare realizarii lucrarilor:
· Laborator de incercari autorizat de grad II - 1 buc
· Statie betoane - 1 buc
· Statie asfalt -1 buc
Laboratorul de incercari trebuie sa fie autorizat de ISC in baza Regulamentului privind autorizarea laboratoarelor de analize si incercari in activitatea de constructii, aprobat prin HG nr. 808/2005, a Procedurii privind evaluarea laboratoarelor de analiza si incercari in activitatea de constructii in vederea autorizarii emisa de MDRT la data de 13.05.2011, aprobata prin Ordinul nr. 1.497/2011 si completata prin Ordinul nr. 296/2012).
Se va prezenta accesul la minim urmatoarele mijloacele de executie si de transport:
· incarcator frontal - minim 4 buc;
· autogreder - minim 1 buc;
· repartizor mixturi asfaltice - minim 1 buc;
· echipamente efectuare marcaje rutiere - minim 1 buc;
· excavator pe pneuri - minim 3 buc;
· excavator pe senile - minim 2 buc;
· cilindru compactor 12-14ft - minim 4 buc;
· autobasculanta - minim 8 buc.
Raportat la specificul lucrarii si la locatiile de executie, in vederea reducerii de vibratii/noxe, ofertantii vor prezenta in mod obligatoriu accesul in conditiile de mai jos la minim 3 utilaje de executie electrice din categoria excavator, rulou compactor, încărcător frontal și/sau autobasculante, indiferent de categoria din care fac parte.
Argumentele care stau la baza solicitarii obligatorii a unei statii de betoane, a unei statii de preparare mixturi asfaltice si a unui laborator de incercari autorizat de grad II, constau tocmai in faptul ca ele nu pot fi inlocuite de ofertant prin alte activitati echivalente si fara ele nu pot fi realizate si duse la bun sfarsit lucrarile contractului.
Toate echipamentele, utilajele, instalatiile si mijloacele de transport identificate in cadrul ofertei, sunt tocmai cele propuse de catre ofertant si au un impact semnificativ la realizarea in termenul propus, in conditii de calitate si performanta a activitatilor din cadrul contractului si sunt minim necesare potrivit specificatiilor tehnice din caietele de sarcini, iar fara ele contractul nu poate fi realizat. 
Pentru  toate  echipamentele, utilajele, instalatiile si mijloacele de executie si de transport propuse,  ofertantul  va prezenta  obligatoriu  acte  doveditoare  privind  detinerea/inchirierea sau/si disponibilitatea  utilajelor, sculelor, echipamentelor si dispozitivelor pe care operatorul economic si/sau asociatii si/sau subcontractantii declarati, se angajeaza sa le utilizeze/puna la dispozitie pentru realizarea lucrarilor.
In  situatia  in  care  ofertantul  (asociatii)  si/sau  subcontractantii  declarati,  nu  detine  (nu  detin)  in proprietate  utilajele/instalatiile/echipamentele  solicitate  (prin  prezentarea  de  dovezi:  lista  mijloacelor fixe,  contracte  si  facturi  de  achizitie,  etc),  acesta/acestia  va/vor  prezenta  contracte/precontracte  de inchiriere de la terti/ contract sau precontract de furnizare de servicii sau angajamentul acestora privind punerea la dispozitie a utilajelor/echipamentelor solicitate. 
	 Denumirea
utilajului/
echipamentului
	Caracteristici
	Numărul de unități utilizate
	Licențe,
permise
necesare
	Momentul
și durata utilizării
	Operatorul economic care pune la dispoziție echipamentul

	[introduceți denumirea]
	[Descrieți caracteristicile (scurtă descriere, versiune etc., după cum este aplicabil)]
	[introduceți numărul de unități în activitățile Contractului ]
	[introduceți licențele, permisele etc. (conform legislației în vigoare la data depunerii Ofertei)]
	[introduceți momentul și durata utilizării infrastructurii pe perioada derulării Contractului]
	[introduceți operatorul economic care pune la dispoziție echipamentul]
(ofertantul operator economic individual, subcontractantul, partenerul din asociere sau o terță parte)



7.	Măsuri aplicabile de Ofertant pe perioada Contractului pentru asigurarea îndeplinirii obligațiilor din domeniul mediului ce derivă din îndeplinirea obiectului Contractului 
Descrierea măsurilor aplicate în execuția lucrărilor pentru asigurarea îndeplinirii obligațiilor din domeniul mediului, astfel cum sunt acestea stabilite prin Documentația de Atribuire în baza prevederilor art. 51 din Legea 98/2016, avându-se în vedere cerințele prevăzute în documentatia de atribuire. 
Se va prezenta un plan de management de mediu care va include urmatoarele informatii: Prevederea legislativă inclusă în legislația națională sau în legislația europeană prin intermediul Regulamentelor emise la nivel de UE în domeniul mediului, Modalitatea de îndeplinire a acesteia precum si Costul inclus în Propunerea Financiară care reflectă aplicarea prevederii legale.
Se va prezenta descrierea gestionării deșeurilor, inclusiv a categoriilor care necesită incinerare - deșeuri din construcție, deșeuri rezultate din ambalaje materiale, etc. Determinarea procentului (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier ce vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări. In cazul in care procentul determinat este <70% oferta va fi respinsa ca neconforma.
[Nu includeți aici proceduri generice din manualul de management al mediului existent la nivel de operator economic, ci precizați concret cum se asigură conformitatea cu prevederile legale care reglementează metodologia utilizată pentru execuția lucrărilor, sau alte aspecte precum regimul deșeurilor  în contextul descris în documentatia tehnica de atribuire si cerintele de mai sus.]
[Măsurile aplicate și descrise trebuie să includă și activitatea subcontractanților, acolo unde este aplicabil.]

8.	Măsuri aplicabile de Ofertant pe perioada Contractului pentru asigurarea îndeplinirii obligațiilor din domeniul social și al relațiilor de muncă ce derivă din îndeplinirea obiectului Contractului 
Descrierea măsurilor aplicate în executarea lucrărilor pentru asigurarea îndeplinirii obligațiilor din domeniul social și al relațiilor de muncă, astfel cum sunt acestea stabilite prin Documentația de Atribuire în baza prevederilor art. 51 din Legea 98/2016, avându-se în vedere cerințele prevăzute în documentatia tehnica de atribuire. Informatiile minim solicitate sunt: Prevederea legislativă inclusă în legislația națională sau în legislația europeană prin intermediul Regulamentelor emise la nivel de UE în domeniul social și al relațiilor de muncă, Modalitatea de îndeplinire a acesteia, Costul inclus în Propunerea Financiară care reflectă aplicarea prevederii legale.
[Nu includeți aici aspecte generice, ci precizați concret cum se asigură conformitatea cu prevederile legale pe perioada executării lucrărilor solicitate prin Caietul de Sarcini.]
[Măsurile aplicate și descrise trebuie să includă și activitatea subcontractanților, în cazul în care este aplicabil.]

9.	Masuri aplicate de Ofertant pentru supravegherea lucrărilor în perioada de garanție acordată 
Se va prezenta un plan de supraveghere a lucrarilor, care va fi completat  in mod obligatoriu si cu urmatoarele informatii: 
	Potențiale defecte datorate viciului de execuție
	Modalitatea de intervenție
	Măsura luată pe perioada execuției
pentru eliminarea apariției defecțiunii
	Termenul de intervenție
	Durata de remediere a potentialelor defectiuni datorate viciilor de executie
	Resurse
alocate


	[introduceți]
	[introduceți]
	[introduceți]
	[introduceți]
	[introduceți]
	[introduceți resursele financiare, materiale, echipamente și personal)]



10.	Adecvarea la constrângerile fizice impuse de amplasamentul lucrării  
Ofertantul va demonstra că oferta sa este adecvată constrângerilor fizice impuse de amplasamentul unde se vor executa lucrările, prin elaborarea unei planșe care să prezinte, în special, următoarele:
1. Limitele instalațiilor
2. Clădiri
3. Zone de depozitare
4. Acces în șantier
5. Lucrări temporare
Ofertantul va demonstra că facilitățile ce trebuie menținute vor rămâne în operare în timp ce lucrările propuse se vor afla în execuție. Pentru demonstrare, se va utiliza text descriptiv, însoțit de planșe și/sau diagrame. Va fi prezentat planul pentru toate lucrările temporare necesare pentru păstrarea funcțiunilor lucrărilor existente.

11.	Informații cu privire la eventuale modificări  ale operatorului economic 
[În cazul în care este aplicabil, introduceți informații despre posibile modificări ale structurii operatorului economic de care acesta are cunoștința la momentul depunerii Ofertei]

12.	Anexe obligatorii la Propunerea Tehnică  
-	Asigurarea calității materialelor utilizate. Pentru resursele principale de materialele propuse a se pune în opera se va prezenta Centralizator furnizori și se va specifica si demonstra locația exactă de furnizare.  
-	Demonstrarea calității produselor folosite (si propuse de operatorul economic în oferta) la realizarea construcției este cerința de baza a sistemului calității în construcții, prevăzut la art. 9 din Legea 10/1995, actualizata - privind calitatea în construcții. Aceste materiale vor fi în concordanta cu prevederile H.G. 766/1997 cu modificările si completările ulterioare (Cerificate de calitate / Declarații de conformitate / Declarații de performanta etc). In acest sens se va depune o declaratie din partea ofertantilor privind asigurarea calitatii materialelor.  
-	Procesul verbal de vizitare al amplasamentului, daca este cazul.   
-	Centralizatoarele pe investitie si obiecte, Listele cu cantitatile de lucrari, extrasele de resurse, respectiv formularele F1, F2, F3, C6, C7, C8, C9 – fara preturi.  
 -	Declarație privind termenul de garanție acordat pentru lucrările executate.
-	Propuneri privind clauzele contractuale și/sau declarație privind acceptarea clauzelor contractuale (dacă e cazul) și/sau formularul de contract propus, semnat si stampilat de ofertant.
-	Ofertantul (ofertant unic, asociati, subcontractanti) va prezenta o declaratie pe proprie raspundere din care sa reiasa ca se vor respecta conditiile de mediu, sociale si cu privire la relatiile de munca pe toata durata de indeplinire a contractului de lucrari (Formular nr. 5). In cazul unei asocieri, aceasta declaratie va fi prezentata in numele asocierii de catre asociatul desemnat lider.
-	Se va prezenta in mod obligatoriu angajamentul ofertantului de a nu subcontracta execuția lucrărilor ulterior emiterii dispoziției de începere lucrări fără acceptul autorității contractante, către operatori economici care nu au fost nominalizați ca fiind subcontractanți de specialitate în cadrul ofertei în alte condiții decât cele prevăzute la art. 219 din Legea nr. 98/2016, coroborate cu cele ale art. 151 din HG nr. 395/2016.

